section_heading: Životopis
paragraph_text: Nakon školovanja, službuje u Skoplju kao rukovoditelj administracije artiljerijske baterije. U to vrijeme dolazi u dodir s revolucionarnom omladinom i radničkim pokretom. Godine 1939. odbio je sa svojim vodom pucati u demonstrante koji su na ulicama Skoplja prosvjedovali zbog okupacije Albanije od strane fašističke Italije. Zbog ovoga je uhićen, i nakon izlaska iz zatvora premješten u Kraljevo. Tu se povezao s radnicima iz tvornice vagoina i uključio u rad njihovog športskog društva „Železničar“.